62022TJ0208_RES
Дело T‑208/22
Kinda Makhlouf
срещу
Съвет на Европейския съюз
Решение на Общия съд (девети разширен състав) от 17 юли 2024 година
„Обща външна политика и политика на сигурност — Ограничителни мерки с оглед на положението в Сирия — Замразяване на средства и на икономически ресурси — Ограничение за достъп до територията на държавите членки — Списък на лицата, образуванията и органите, спрямо които се прилага замразяването на средства и икономически ресурси или които подлежат на ограничение за достъп до територията на държавите членки — Включване и запазване на името на жалбоподателя в списъка — Наследник на лице, на което вече са наложени ограничителни мерки — Право на защита — Грешка в преценката — Пропорционалност — Право на собственост — Свобода на движение и на пребиваване в държавите членки — Право на семеен живот — Извъндоговорна отговорност“
Съдебно производство — Решение или регламент, които заместват обжалвания акт в хода на производството — Искане за изменение на жалбата — Условия
(член 86, параграф 1 от Процедурния правилник на Общия съд)
(вж. т. 25 и 29)
Съдебно производство — Решение или регламент, които заместват обжалвания акт в хода на производството — Искане за изменение на жалбата — Задължение за жалбоподателя да включи в това искане съответно изменени основания и доводи — Липса, освен в случай на съществени разлики между двата акта — Задължение на Общия съд да извърши проверка
(член 86, параграфи 1 и 4 от Процедурния правилник на Общия съд)
(вж. т. 35—37)
Съдебно производство — Изменение на исканията в хода на производството — Изисквания за форма — Кратко изложение на посочените основания — Запазване на първоначалните основания — Условия
(член 86, параграф 4 от Процедурния правилник на Общия съд)
(вж. т. 38 и 39)
Право на Европейския съюз — Принципи — Право на защита — Право на ефективна съдебна защита — Ограничителни мерки — Задължение за съобщаване на индивидуалните и конкретни причини за взетите решения — Право на изслушване преди приемането на такива мерки — Ограничения — Условия
(член 41, параграф 2, буква а) от Хартата на основните права на Европейския съюз; приложение към Решение 2013/255/ОВППС на Съвета, изменено с Решение (ОВППС) 2022/242; Регламенти № 36/2012 и 2022/237 на Съвета)
(вж. т. 51—54, 56, 58 и 61)
Право на Европейския съюз — Принципи — Право на защита — Право на изслушване — Задължение на институциите да приемат гледната точка на заинтересованите страни — Липса — Задължение да се отговори на всички доводи на страните — Липса
(член 41, параграф 2 от Хартата на основните права на Европейския съюз)
(вж. т. 68)
Европейски съюз — Съдебен контрол за законосъобразност на актовете на институциите — Ограничителни мерки срещу Сирия — Обхват на контрола — Доказване на основателността на мярката — Задължение на компетентния орган на Съюза да докаже при оспорване основателността на съображенията срещу засегнатите лица или образувания
(член 47 от Хартата на основните права на Европейския съюз; приложение към Решение 2013/255/ОВППС на Съвета, изменено с Решение (ОВППС) 2022/242 и Решение (ОВППС) 2023/1035; Регламенти № 36/2012, 2022/237 и 2023/1027 на Съвета)
(вж. т. 76—82)
Европейски съюз — Съдебен контрол за законосъобразност на актовете на институциите — Ограничителни мерки срещу Сирия — Обхват на контрола — Включване на жалбоподателя в приложения към обжалваното решение списък поради неговата принадлежност към семействата Асад или Махлуф — Обществено достъпни документи — Доказателствена стойност
(член 47 от Хартата на основните права на Европейския съюз; приложение към Решение 2013/255/ОВППС на Съвета, изменено с Решение (ОВППС) 2022/242 и Решение (ОВППС) 2023/1035; Регламенти № 36/2012, 2022/237 и 2023/1027 на Съвета)
(вж. т. 83, 86, 87 и 121—123)
Обща външна политика и политика на сигурност — Специфични ограничителни мерки по отношение на някои лица и образувания с оглед на положението в Сирия — Решение 2013/255/ОВППС и Регламент № 36/2012 — Презумпция за подкрепа за сирийския режим по отношение на видните бизнесмени, извършващи дейност в Сирия, и по отношение на членовете на семействата Асад и Махлуф — Допустимост — Условия
(член 27, параграф 1 и параграф 2, букви а) и б) и член 28, параграфи 1 и 2 от Решение 2013/255/ОВППС на Съвета, изменено с Решение (ОВППС) 2015/1836; член 15, параграф 1, буква а) и параграф 1а, буква б) от регламенти № 36/2012 и 2015/1828 на Съвета)
(вж. т. 89—92 и 94)
Обща външна политика и политика на сигурност — Специфични ограничителни мерки по отношение на някои лица и образувания с оглед на положението в Сирия — Решение 2013/255/ОВППС и Регламент № 36/2012 — Презумпция по отношение на членовете на семействата Асад и Махлуф, че подкрепят сирийския режим — Допустимост — Условия — Оборима презумпция — Доказателство в обратен смисъл — Липса
(член 27, параграфи 1—3 и член 28, параграфи 1—3 от Решение 2013/255/ОВППС на Съвета, изменено с Решение (ОВППС) 2015/1836; член 15, параграф 1, буква а), параграф 1а, буква б) и параграф 1б от регламенти № 36/2012 и 2015/1828 на Съвета)
(вж. т. 93, 95—98, 101—104, 114, 116 и 125)
Обща външна политика и политика на сигурност — Ограничителни мерки срещу Сирия — Замразяване на средства и ограничаване на достъпа на лица, образувания или органи, свързани със сирийския режим — Ограничения на правото на собственост — Нарушение на принципа на пропорционалност — Липса
(член 5, параграф 4 и член 29 ДЕС; член 215 ДФЕС; член 17 и член 52, параграф 1 от Хартата на основните права на Европейския съюз; член 28, параграф 6 от Решение 2013/255/ОВППС на Съвета, изменено с Решение (ОВППС) 2022/242 и Решение (ОВППС) 2023/1035; член 16 от регламенти № 36/2012, 2022/237 и 2023/1027 на Съвета)
(вж. т. 131—155 и 160)
Обща външна политика и политика на сигурност — Ограничителни мерки срещу Сирия — Замразяване на средства и ограничаване на достъпа на лица, образувания или органи, свързани със сирийския режим — Ограничения на правото на зачитане на личния и семейния живот — Нарушение на принципа на пропорционалност — Липса
(член 5, параграф 4 и член 29 ДЕС; член 215 ДФЕС; член 7 и член 52, параграф 1 от Хартата на основните права на Европейския съюз; член 27, параграфи 9 и 34 от Решение 2013/255/ОВППС на Съвета, изменено с Решение (ОВППС) 2022/242 и Решение (ОВППС) 2023/1035; член 32, параграф 4 от регламенти № 36/2012, 2022/237 и 2023/1027 на Съвета)
(вж. т. 163 и 168—183)
Извъндоговорна отговорност — Условия — Противоправност — Вреда — Причинно-следствена връзка — Кумулативни условия
(член 340, втора алинея ДФЕС)
(вж. т. 187, 191 и 192)
Резюме
В решението си Общият съд отхвърля жалбата за отмяна, подадена от г‑жа Kinda Makhlouf срещу актовете, посредством които името ѝ е включено в списъците на лица, които се облагодетелстват от режима в Сирия или го подкрепят и поради това са засегнати от ограничителни мерки. Общият съд уточнява по-специално обхвата на критерия за семейна принадлежност, установен в Решение 2013/255 (
1
) относно ограничителни мерки срещу Сирия, и правилата относно тежестта на доказване и относно оборването на установената в това решение презумпция.
Г‑жа Kinda Makhlouf е една от дъщерите на г‑н Mohammed Makhlouf, бизнесмен със сирийско гражданство, починал на 12 септември 2020 г., чието име е включено в списъците на лицата и образуванията, засегнати от ограничителните мерки срещу Сирия, приети от Съвета на Европейския съюз през 2011 г. (
2
).
На 21 февруари 2022 г. (
3
) името на жалбоподателката е включено в разглежданите списъци със следния мотив: „Дъщеря на Mohammed Makhlouf. Член на фамилията Makhlouf“. Това включване се основава на критерия за принадлежност към семействата Асад и Махлуф, установен в член 27, параграф 2, буква б) и член 28, параграф 2, буква б) от Решение 2013/255, изменено с Решение 2015/1836, както и с член 15, параграф 1а, буква б) от Регламент № 36/2012 (
4
), изменен с Регламент 2015/1828. За тази цел Съветът се позовава на решението от 27 септември 2020 г. за откриване на наследството на г‑н Mohammed Makhlouf, издадено от сирийски съд, което не е оспорено от жалбоподателката, която е наследник на починалия. На 25 май 2023 г. (
5
). включването на името на жалбоподателката в спорните списъци е запазено.
Съображения на Общия съд
Според жалбоподателката сам по себе си фактът, че принадлежи към семейство Махлуф, не трябвало да обосновава приемането на ограничителни мерки срещу нея. В това отношение Общият съд посочва най-напред, че специфичните критерии за включване в списъците на различните категории лица, посочени в Решение 2013/255, изменено с Решение 2015/1836 (
6
), са самостоятелни спрямо установения в това решение (
7
) общ критерий за свързаност със сирийския режим. Така самата принадлежност към една от посочените категории лица е достатъчно обстоятелство, за да позволи приемането на въпросните ограничителни мерки, без да е необходимо да се доказва подкрепата, която съответните лица оказват на действащия сирийски режим, или ползата, която извличат от него. От това Общият съд заключава, че критерият за семейна принадлежност представлява обективен, самостоятелен и достатъчен сам по себе си критерий, за да обоснове приемането на ограничителни мерки срещу „членове[те] на семейство Makhlouf“. При все това въпросните лица не следва да се включват в спорните списъци, ако има достатъчно информация, че не са свързани със сирийския режим, че не упражняват влияние върху него или че не представляват реален риск от заобикаляне на ограничителните мерки (
8
). В това отношение Общият съд припомня, че при оспорване на обжалваните актове жалбоподателката следва да представи доказателства, за да обори оборимата презумпция за връзка със сирийския режим, произтичаща от критерия за семейна принадлежност.
В случая Общият съд констатира, с оглед на доводите на жалбоподателката и представените от нея доказателства, свързани, от една страна, с нейния личен и семеен живот и от друга страна, с твърдяното прекъсване на отношенията между семейство Makhlouf и сирийския режим, че тези обстоятелства не могат да оборят презумпцията за връзка със сирийския режим.
Общият съд стига до подобен извод по отношение на уличаващите доказателства, съдържащи се в допълнителна преписка, която Съветът е предоставил на жалбоподателката на 31 май 2022 г. Сред тях е по-специално статия на Financial Times, в която се посочва придобиването от жалбоподателката и от други близки на нея членове на семейство Махлуф на апартаменти в Русия посредством заеми и финансови машинации, които позволили отклоняване на финансови средства извън Сирия и съответно заобикаляне на ограничителните мерки, наложени от Съюза. Тъй като жалбоподателката не е оспорила тази информация, която разкрива също така наличието на връзки между нея и други членове на семейство Махлуф, засегнати от същите ограничителни мерки, тя не е уточнила произхода на средствата, които са ѝ позволили по-специално да придобие недвижимия имот в Русия. Поради това Общият съд констатира, от една страна, че обжалваните актове почиват на достатъчно солидна фактическа основа, и от друга страна, че жалбоподателката не е оборила надлежно презумпцията за връзка със сирийския режим. Тъй като обжалваните актове не са опорочени от грешка в преценката, Общият съд заключава, че жалбата следва да бъде отхвърлена.
(
1
)	Решение 2013/255/ОВППС на Съвета от 31 май 2013 година относно ограничителни мерки срещу Сирия (ОВ L 147, 2013 г., стр. 14), изменено с Решение (ОВППС) 2015/1836 на Съвета от 12 октомври 2015 година (ОВ L 266, 2015 г., стр. 75).
(
2
)	Решение за изпълнение 2011/488/ОВППС на Съвета от 1 август 2011 година за изпълнение на Решение 2011/273/ОВППС относно ограничителни мерки срещу Сирия (ОВ L 199, 2011 г., стр. 74) и Регламент за изпълнение (ЕС) № 755/2011 на Съвета от 1 август 2011 година за изпълнение на Регламент (ЕС) № 442/2011 относно ограничителни мерки с оглед на положението в Сирия (ОВ L 199, 2011 г., стр. 33). Името на г‑н Mohammed Makhlouf е било заличено от посочените списъци с Решение за изпълнение (ОВППС) 2022/306 на Съвета от 24 февруари 2022 година за прилагане на Решение 2013/255/ОВППС (ОВ L 46, 2022 г., стр. 95) и с Регламент за изпълнение (ЕС) 2022/299 на Съвета от 24 февруари 2022 година за прилагане на Регламент (ЕС) № 36/2012 (ОВ L 46, 2022 г., стр. 1).
(
3
)	Решение за изпълнение (ОВППС) 2022/242 на Съвета от 21 февруари 2022 година за прилагане на Решение 2013/255/ОВППС относно ограничителни мерки срещу Сирия (OВ L 40, 2022 г., стр. 26) и Регламент за изпълнение (ЕС) 2022/237 на Съвета от 21 февруари 2022 година за прилагане на Регламент (ЕС) № 36/2012 относно ограничителни мерки с оглед на положението в Сирия (OВ L 40, 2022 г., стр. 6).
(
4
)	Регламент (ЕС) № 36/2012 на Съвета от 18 януари 2012 година относно ограничителни мерки с оглед на положението в Сирия и за отмяна на Регламент (ЕС) № 442/2011 (ОВ L 16, 2012 г., стр. 1), изменен с Регламент (EС) 2015/1828 на Съвета от 12 октомври 2015 г. (ОВ L 266, 2015 г., стр. 1).
(
5
)	Решение (ОВППС) 2023/1035 на Съвета от 25 май 2023 година за изменение на Решение 2013/255 (ОВ L 139, 2023 г., стр. 49) и Регламент за изпълнение (ЕС) 2023/1027 на Съвета от 25 май 2023 година за прилагане на Регламент (ЕС) № 36/2012 относно ограничителни мерки с оглед на положението в Сирия (ОВ L 139, 2023 г., стр. 1).
(
6
)	Вж. член 27, параграф 2, буква б) от Решение 2013/255, изменено с Решение 2015/1836.
(
7
)	Вж. член 27, параграф 1 и член 28, параграф 1 от Решение 2013/255, изменено с Решение 2015/1836.
(
8
)	Вж. член 27, параграф 3 и член 28, параграф 3 от Решение 2013/255, изменено с Решение 2015/1836.